ഡി സി സി ജനറല് സെക്രട്ടറി എം. മഹേന്ദ്രന് സിപിഎം ലേക്ക് മലയിന്കീഴ് : ഡിസിസി ജനറല് സെക്രട്ടറിയും പതിനാറ് വര്ഷം കോണ്ഗ്രസ് മാറനല്ലൂര് മണ്ഡലം പ്രസിഡന്റും കഴിഞ്ഞ അഞ്ച് വര്ഷമായി മുന് ഗ്രാമ പഞ്ചായത്ത് അംഗവും കാട്ടാക്കട താലൂക്ക് കാര്ഷിക വികസന ബാങ്ക് ഡയറക്ടര് ബോര്ഡ് അംഗവുമായ എം മഹേന്ദ്രന് സിപിഎം ല് ചേര്ന്നു. ഇയാള്ക്കൊപ്പം, ഡി സി സി അംഗം അഴകം തങ്കപ്പന്, മറനല്ലൂര് കോണ്ഗ്രസ് മണ്ഡലം കമ്മിറ്റി വൈസ് പ്രസിഡന്റ് മനു പ്രതാപ്, കോണ്ഗ്രസ് മണ്ഡലം ജനറല് സെക്രട്ടറി വണ്ടന്നൂര് അരുണ്, കര്ഷക കോണ്ഗ്രസ് മണ്ഡലം പ്രസിഡന്റ് അരുവിക്കര സത്യന്, യൂത്ത് കോണ്ഗ്രസ് കാട്ടാക്കട നിയോജക മണ്ഡലം ജനറല് സെക്രട്ടറി അഡ്വ.എസ് ആര് ബൈജു എന്നിവരും നിരവധി സംഘപരിവാര് സംഘടനകളുടെ നേതാക്കളും സിപിഎം ല് ചേര്ന്നു. ഊരൂട്ടമ്ബലം ബാങ്ക് ആഡിറ്റോറിയത്തില് നടന്ന യോഗത്തില് ജില്ലാ സെക്രട്ടറി ആനാവൂര് നാഗപ്പന് സിപിഎംല് ചേര്ന്നവര്ക്ക് സ്വീകരണം നല്കി. ഐ ബി സതീഷ് എംഎല്എ അദ്ധ്യക്ഷനായിരുന്നു.സിപിഎം ഊരൂട്ടമ്ബലം ലോക്കല് കമ്മിറ്റി സെക്രട്ടറി പി എസ് പ്രഷീദ് സ്വാഗതം പറഞ്ഞു.സി പി ഐ എം കാട്ടാക്കട ഏരിയാ സെക്രട്ടറി കെ. ഗിരി, ജില്ലാ പഞ്ചായത്ത് അംഗം ഡി സുരേഷ് കുമാര്, മാറനല്ലൂര് പഞ്ചായത്ത് പ്രസിഡന്റ് എ സുരേഷ് കുമാര്, സി പി ഐ എം ഏരിയാ കമ്മിറ്റി അംഗം റ്റി തങ്കരാജ്, ഡി വൈ എഫ് ഐ ബ്ലോക്ക് സെക്രട്ടറി വി വി അനില്കുമാര് മാറനല്ലൂര് ലോക്കല് കമ്മിറ്റി സെക്രട്ടറി റ്റി ജയകുമാര്, ഊരൂട്ടമ്ബലം സഹകരണ ബാങ്ക് പ്രസിഡന്റ് ജി ജനാര്ദ്ദനന് നായര് എന്നിവര് സംസാരിച്ചു. എ ശശികുമാര് നന്ദി പറഞ്ഞു.